|  |  |
| --- | --- |
|  ΕΛΛΗΝΙΚΗ ΔΗΜΟΚΡΑΤΙΑ**7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ**ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ**«Ο ΑΓΙΟΣ ΓΕΩΡΓΙΟΣ»** |  |
| **Γραφείο:** Διοίκησης**Ταχ.Δ/νση:**Μουρνιές Τ.Κ.73300**Τηλέφωνο:**2821342345-347 | **ΠΡΟΣ:****Μ.Μ.Ε.** |

**ΔΕΛΤΙΟ ΤΥΠΟΥ – ΑΝΑΚΟΙΝΩΣΗ**

**10 Θέσεις Ειδικευόμενων Νοσηλευτών στο Γενικό Νοσοκομείο Χανίων.**

**Ανακοίνωση - Εκδήλωση Ενδιαφέροντος 61 Θέσεων Ειδικευόμενων Νοσηλευτών για το Έτος 2024-2025 από την 7η Υγειονομική Περιφέρεια Κρήτης.**

Η 7η Υγειονομική Περιφέρεια Κρήτης ανακοινώνει την ανακατανομή 61 θέσεων ειδικευόμενων νοσηλευτών χρονικής περιόδου λήψεως νοσηλευτικής ειδικότητας 2024-2025 στις νοσηλευτικές ειδικότητες της παρ. 1 α του άρθρου 58 του ν.4690/2020 (Α’ 104), ανά ειδικότητα και εκπαιδευτική μονάδα ειδικότητας.

Οι ενδιαφερόμενοι για απόκτηση ειδικότητας δύνανται να δηλώσουν έως τρεις (3) Εκπαιδευτικές Μονάδες μίας Υγειονομικής Περιφέρειας, όπως αυτά ορίζονται στην υπό στοιχεία Γ6α/Γ.Π.οικ.48587/2021 Υπουργική Απόφαση.

**Προϋποθέσεις – Απαραίτητα Δικαιολογητικά.**

• Πτυχίο Τριτοβάθμιας Νοσηλευτικής Εκπαίδευσης (Πανεπιστημίου ή ΑΤΕΙ) ή ισοτίμου σχολής της ημεδαπής ή της αλλοδαπής, επίσημα αναγνωρισμένο από το ΔΟΑΤΑΠ.

• Ταυτότητα μέλους της Ένωσης Νοσηλευτών Ελλάδος (ΕΝΕ), η οποία να είναι σε ισχύ ή Βεβαίωση Ανανέωσης Εγγραφής στην ΕΝΕ του τρέχοντος έτους ή Βεβαίωση Εγγραφής στην ΕΝΕ, για όσους εγγράφονται για πρώτη φορά, η οποία είναι σε ισχύ μέχρι το τέλος Φεβρουαρίου του επόμενου έτους από την έκδοσή της, σύμφωνα με τα οριζόμενα στο άρθρο 4 παρ.5 του Ν. 3252/2004(ΦΕΚ Α΄).

• Άδεια Ασκήσεως Επαγγέλματος Νοσηλευτή/τριας.

• Υπεύθυνη δήλωση ότι δεν έχουν παραιτηθεί από μόνιμη ή ΙΔΟΧ θέση Νοσηλευτή του Εθνικού Συστήματος Υγείας, το τελευταίο έτος.

• Υπεύθυνη δήλωση ότι οι υποψήφιοι ειδικευόμενοι δεν έχουν κάνει λήψη τίτλου άλλης νοσηλευτικής ειδικότητας.

**Διαδικασία επιλογής.**

Σύμφωνα με τα οριζόμενα στο άρθρο. 4. Τ. Β’ ΦΕΚ 2656/30-6-2020

Στο Γενικό Νοσοκομείο Χανίων10 Θέσεις Ειδικευόμενων Νοσηλευτών αφορούν σε:

* Τέσσερις (4) θέσεις Επείγουσας και Εντατικής Νοσηλευτικής.
* Τρείς θέσεις (3) Χειρουργικής Νοσηλευτικής.
* Τρείς θέσεις (3) Νοσηλευτικής Ψυχικής Υγείας.

Οι ενδιαφερόμενοι Νοσηλευτές/Νοσηλεύτριες καλούνται να υποβάλλουν αίτηση στην ηλεκτρονική διεύθυνση noseidikotita@hc-crete.gr έως και την 20η.01.2025.

 Εκ της Διοικήσεως.